

VLADA REPUBLIKE HRVATSKE

Zagreb, 30. studenoga 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad obilježavanjem 25. godišnjice programa transplantacije organa u Kliničkoj bolnici Merkur |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2023. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 25. godišnjice programa transplantacije organa u Kliničkoj bolnici Merkur, sukladno zamolbi Kliničke bolnice Merkur.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Transplantacija jetre standardni je postupak liječenja bolesnika u završnom stadiju akutnog ili kroničnog zatajenja jetre različitih etiologija te tumorskih bolesti jetre unutar jasno definiranih kriterija, a u većini bolesnika ona je ujedno vitalna procedura koja utječe na produljenje i poboljšanje kvalitete života.

Prva transplantacija jetre u Kliničkoj bolnici Merkur izvedena je prije 1998., dakle prije dvadeset pet godina, a od tog trenutka, u ustanovi je učinjeno više od 90 % svih transplantacija jetre u Republici Hrvatskoj.

Od samih početaka do danas, u Kliničkoj bolnici Merkur odvija se jedan od najaktivnijih programa transplantacije jetre, bubrega i multiorganskih transplantacija unutar Republike Hrvatske i Eurotransplantovog područja. U zadnjih 10 godina, u transplantacijskom centru, vrši se najveći broj transplantacija jetre u odnosu na centre u Republici Hrvatskoj i zemalja Eurotransplanta. Sa 100-130 transplantacija jetre godišnje Klinička bolnica Merkur godinama je tzv. visokovolumni centar Eurotransplanta, a u mnogim godinama prvi centar među navedenim zemljama po broju transplantacija jetre. Ujedno ovaj program godinama svrstava Republiku Hrvatsku među prvih pet zemalja u svijetu po broju transplantacija jetre na milijun stanovnika. Važno je istaknuti kako je jednogodišnje (83 %) i petogodišnje (70 %) preživljenje primatelja, u usporedbi s europskim i američkim podacima, usporedivo ili povoljnije od rezultata vodećih europskih i američkih transplantacijskih centara, što svjedoči o izvrsnosti te međunarodnom značaju programa koji se provodi u Kliničkoj bolnici Merkur.

Stoga se predlaže, uvažavajući međunarodni zdravstveni značaj transplatancijskog programa Kliničke bolnice Merkur, prihvatiti pokroviteljstvo nad predmetnom obljetnicom.